Peter Skaarup (DF), 2007-01-25:
Jo, der var jo nogle problemer med, at Socialdemokraterne overhovedet ikke ville tage et medansvar og stod af i forhold til integrationsaftalen.
Der er da også et problem i – det må hr. Jan Petersen da være bekendt med – at Socialdemokraterne overhovedet ikke har taget et medansvar, når det gælder velfærdsaftalen, altså det meget langsigtede perspektiv i forhold til indvandring, og dermed står uden for alt, hvad der hedder greencard, jobkortordning og stramninger i forhold til opnåelse af permanent opholdstilladelse.
Men det er så, hvad det er.
Socialdemokraterne har valgt, at de ikke vil tage et medansvar herinde, og det er så, hvad det er.
Men jeg spørger til, hvad Socialdemokraterne gør ude i kommunerne.
For i de store byer er der en kæmpemæssig udfordring for det danske samfund i, at mange nyder godt af offentlig forsørgelse, nyder godt af offentlig hjælp, men reelt ikke står til rådighed for arbejdsmarkedet, og det er specielt i de store byer, hvor der sidder socialdemokratiske borgmestre.
Mit spørgsmål var meget klart før, og jeg vil prøve at gentage det og se, om hr. Jan Petersen vil svare nu: Hvad gør Socialdemokraterne på Christiansborg på lokalt plan for at få aktiveret den store gruppe, som jo er en stor byrde for den offentlige sektor i dag?
Der er vi så derhenne, hvor man kan sammenligne med en vis herre, der læser Bibelen på en mærkelig måde, for hr. Per Clausen siger noget, der ikke passer.
Vi har altid i Dansk Folkeparti arbejdet for, at hvis der skulle gives skattelettelser, så skulle de gives i bunden, så skulle de gives via et jobfradrag eller andet, der sikrer, at de, der er forholdsvis lavest lønnede, får god gavn af de skattelettelser.
Men som sagt ser jeg ikke muligheden for skattelettelser i den her valgperiode, og det hænger jo sammen med det, vi også diskuterer i dag: Vi har brug for penge til vores sygehuse, vi har brug for penge til vores handicappede, til vores svage medborgere, som af forskellige grunde ikke får den allerbedste behandling, som vi gerne vil give dem.
Der skal vi hele tiden have for øje: Hvordan giver vi dem en optimal behandling?
Er det penge, der er brug for, så skal vi give dem, er der brug for bedre kvalitet i de tilbud, der gives, simpelt hen noget med, at arbejdsgangene skal være mere fornuftige, så er det det, vi skal kigge på.
Men det er åbenbart Dansk Folkeparti, der må i arbejdstøjet.
Nej, det kan jeg ikke bekræfte, for jeg tror faktisk, at vi er nødt til i forhold til erhvervslivet at tage bestik af, hvad man gør andre steder i verden, og hvis vores virksomheder skal kunne bevare deres konkurrenceevne, skal vi også kunne følge med udviklingen, hvis der er behov for det.
Men som det ser ud lige nu, i den her valgperiode, ser vi som sagt ikke noget behov for skattelettelser, for det står fint til hos dansk erhvervsliv, og det står næsten for fint til med det forbrug, der er ude.
Skattelettelser vil øge forbruget, og det er ikke det, vi har behov for lige nu.
Det vil jeg meget gerne.
Politik er jo det muliges kunst, og man kan sige, at hr. John Dyrby og Socialdemokraterne jo lige i øjeblikket har meldt sig ud af det muliges kunst, for man satser simpelt hen ikke noget på at gå ind i forhandlinger med regeringen med henblik på at opnå den indflydelse, som Dansk Folkeparti har fået, f.eks. i forbindelse med finanslovene.
Det, vi har fået gennemført, er jo, som jeg nævnte, eksempelvis de 200 mio. kr., som bliver en fornuftig pulje til plejesektoren, til ældresektoren, som man kan byde ind på.